I løbet af foråret, sommeren og efteråret rykker vi en del af vores træning udendørs. Så du i de lunere måneder kan nyde en god graviditetstræning under åben himmel.
Vores gravid i form træning er for dig der ønsker en let styrketræning igennem din graviditet. Holdet vil primært fokusere på styrkeøvelser hvor du bruger din ege kropsvægt, træningselastikker og håndvægte. På den måde kan vi sørge for at alle øvelserne bliver tilpasset dit niveau og gør samtidig at alle kan være med uanset deres udgangspunkt.
Styrketræning med egen kropsvægt giver rigeligt med sved på panden, uden at overbelaste din krop. Det er derfor en rigtig god og sjov måde at holde sig i form på igennem sin graviditet uden at man løfter mere end kroppen kan holde til.
På holdet her garantere vi dig at du får pulsen op og får brugt hele din krop på en dejlig måde.
Er du mere til indendørs træning så finder du vores gravid i form graviditetstræningen her.
Vores udendørs graviditetstræning foregår altid i fælledparken. Hvis du går ind ad indgangen ved trianglen metrostation og drejer til højre. Cirka 50 meter inder finder du et legeområde med to store vipper – det er der vi træner.
Vi gerne at understrege, at gravide med en kompliceret sygehistorie eller en kompleks graviditet bør konsultere deres læge eller jordemoder, før de begynder på fysisk træning.Følg altid de henvisninger du får fra din læge.
Hvis du oplever problemer med at finde stedet eller af andre årsager har brug for at komme i kontakt med instruktøren, er du velkomne til at kontakte Lise på tlf: +45 51 43 50 90 eller Julie på tlf: +45 40 71 89 00.
Husk at medbringe din egen måtte.
Bemærk! Vi træner som udgangspunkt i alle slags vejrforhold i forårs-, sommer- og efterårssæsonen.
Underviser – Julie Zintel (onsdage)
Julie er certificeret personlig træner samt fitnessinstruktør. Derudover har Julie også en holdinstruktør uddannelse i styrketræning.
Julie ser træning som en personlig rejse i at lære sin krop bedre at kende ved at udfordre sig selv en smule ad gangen ved hver træning, uanset hvor man starter i sin træningsrejse. Julie træner kvinder i at styrke kroppen gennem styrketræning ved at få teknikken bag øvelserne på plads og at gøre træningen til en glæde og en god oplevelse.
Underviser – Lise Brohm Kallestrup (tirsdage & torsdage)
Lise er uddannet personlig træner og har mere end 10 års træningserfaring. Hun træner både forskellige hold samt klienter på 1:1 basis.
For Lise er det vigtigt, at det er sjovt at træne – det giver de bedste resultater.
Lise har stor fokus på teknik og mobilitet i træningen og hjælper kvinder med at blive stærkere og at lære sin krop bedre at kende.
En glad krop er en krop i balance.